3ನೇ ಅಲೆ ಮಕ್ಕಳಿಗೆ ತುಂಬಾ ಡೇಂಜರಾ..? ಸಿಎಂ ಹೇಳಿದ್ದೇನು..? masthmagaa.com: ರಾಜ್ಯದಲ್ಲಿ ಕೊರೋನಾ ಸೋಂಕಿನ ಸಂಭಾವ್ಯ ಮೂರನೇ ಅಲೆ ಬಗ್ಗೆ ಡಾ. ದೇವಿಶೆಟ್ಟಿ ನೇತೃತ್ವದ ತಜ್ಞರ ಸಮಿತಿ ನೀಡಿದ ಮಧ್ಯಂತರ ವರದಿ ಸಂಬಂಧ ಇವತ್ತು ಸಿಎಂ ಯಡಿಯೂರಪ್ಪ ಉನ್ನತ ಅಧಿಕಾರಿಗಳ ಜೊತೆ ಸಭೆ ನಡೆಸಿದ್ರು. ಸಭೆ ಬಳಿಕ ಮಾತನಾಡಿದ ಸಿಎಂ, ಮೂರನೇ ಅಲೆ ಮಕ್ಕಳಿಗೆ ಹೆಚ್ಚು ಕಾಟ ಕೊಡುತ್ತೆ ಎನ್ನಲಾಗ್ತಿರೋ ಹಿನ್ನೆಲೆ ತಜ್ಞರ ಸಮಿತಿ ಕೆಲವೊಂದು ಸಲಹೆಗಳನ್ನ ಕೊಟ್ಟಿದೆ. ಪ್ರಮುಖವಾಗಿ, ಜಿಲ್ಲಾಸ್ಪತ್ರೆ, ತಾಲೂಕು ಆಸ್ಪತ್ರೆ, ವೈದ್ಯಕೀಯ ಕಾಲೇಜುಗಳಲ್ಲಿ ಮಕ್ಕಳ ಕೋವಿಡ್ ಘಟಕ ಮತ್ತು ಮಕ್ಕಳ ಐಸಿಯು ತೆರೆಯಲು ಸಲಹೆ ಕೊಟ್ಟಿದೆ. ಅಪೌಷ್ಟಿಕತೆ ನಿವಾರಣೆಗೆ ಸಲಹೆ ನೀಡಲಾಗಿದೆ. ವೈದ್ಯರು ಮತ್ತು ದಾದಿಯರ ಕೊರತೆ ನೀಗಿಸಲು ಸಲಹೆ ಬಂದಿದೆ. ಜೊತೆಗೆ ಶಾಲಾಕಾಲೇಜುಳನ್ನ ಓಪನ್ ಮಾಡೋ ಬಗ್ಗೆಯೂ ತಜ್ಞರ ಸಮಿತಿ ಶಿಫಾರಸುಗಳನ್ನ ಮಾಡಿದೆ. ಹೀಗಾಗಿ ಲಸಿಕೆ ಅಭಿಯಾನದಲ್ಲಿ ವಿದ್ಯಾರ್ಥಿಗಳು ಮತ್ತು ಶಿಕ್ಷಕರಿಗೆ ಮೊದಲ ಆದ್ಯತೆ ನೀಡಲಾಗುತ್ತೆ ಅಂತ ಸಿಎಂ ಯಡಿಯೂರಪ್ಪ ಹೇಳಿದ್ರು. masthmagaa.com